Η **Ζέιν Αλ-Σαράφ μπιντ Τζαμίλ** (Αραβικά:*زين الشرف بنت جميل* *Zein al-Sharaf bint Jamil*, 2 Αυγούστου 1916 - 26 Απριλίου 1994) ήταν η σύζυγος του Βασιλιά Ταλάλ της Ιορδανίας.

Βιογραφία
---------

Γεννήθηκε στις 2 Αυγούστου 1916 στο Κάιρο, και ήταν κόρη του Σαρίφ Τζαμίλ Αλί μπιν Νάσερ και της Βιτζντάν Χανούμ. Ο πατέρας της ήταν αδελφός της Μουσμπάχ μπιντ Νάσερ, Βασίλισσα της Ιορδανίας και της Χουζαΐμα μπιντ Νάσερ, Βασίλισσα της Συρίας και του Ιράκ. Η μητέρα της ήταν μικρανηψιά του του Οθωμανοτουρκοκύπριου Κυβερνήτη της Κύπρου Κιαμήλ Πασά.

Το 1934 παντεύτηκε την πρώτο εξάδελφο της, Ταλάλ της Ιορδανίας. Μαζί απέκτησαν έξι παιδιά:

* Χουσεΐν (1935-1999)
	+ Αμπντάλα Β΄ (1962-)
		- Διάδοχος Πρίγκιπας Χουσεΐν (1994-)
* Πριγκίπισσα Ασμά μπιν Ταλάλ (πέθανε κατά τη γέννηση το 1937)
* Πρίγκιπας Μοχάμεντ μπιν Ταλάλ (1940-2021)
* Πρίγκιπας Χασάν μπιν Ταλάλ (1947-)
* Πρίγκιπας Μουχσίν μπιν Ταλάλ (αποθανών)
* Πριγκίπισσα Μπασμά μπιν Ταλάλ (1951-)

Η Βασίλισσα Ζέιν έπαιξε σημαντικό ρόλο στην πολιτική ανάπτυξη του Ιορδανικού Βασιλείου στις αρχές της δεκαετίας του 1950, υποστηρίζοντας τις προσπάθειες για φιλανθρωπικά έργα και τα δικαιώματα των γυναικών.

Πήρε μέρος στη συγγραφή του Συντάγματος του 1952 που έδωσε ορισμένα δικαιώματα στις γυναίκες και ενίσχυσε την κοινωνική ανάπτυξη της χώρας. Δημιούργησε επίσης την πρώτη ένωση γυναικών της Ιορδανίας το 1944. Η Βασίλισσα Ζέιν γέμισε περαιτέρω ένα συνταγματικό κενό μετά τη δολοφονία του αείμνηστου βασιλιά Αμπντάλα Α΄ της Ιορδανίας το 1951, ενώ ο νεοανακηρυχθείς βασιλιάς Ταλάλ νοσηλευόταν εκτός του Βασιλείου. Η βασίλισσα επανέλαβε αυτόν τον ρόλο κατά την περίοδο μεταξύ Αυγούστου 1952, όταν ο γιος της, ο βασιλιάς Χουσεΐν, ανακηρύχθηκε μονάρχης, και τον Μάιο του 1953, όταν ανέλαβε συνταγματικά καθήκοντα σε ηλικία δεκαοκτώ ετών.

Μετά την άφιξη των Παλαιστινίων προσφύγων στην Ιορδανία μετά τον Αραβοϊσραηλινό πόλεμο του 1948, ηγήθηκε των εθνικών προσπαθειών αρωγής για να βοηθήσει τους δεκάδες χιλιάδες πρόσφυγες. Συνέβαλε επίσης καθοριστικά στην ίδρυση του γυναικείου παραρτήματος της Ιορδανίας Εθνικής Ερυθράς Ημισελήνου το 1948. Καθ' όλη τη διάρκεια της ζωής της, η Βασίλισσα Ζέιν αφιέρωσε χρόνο και ενέργεια στο ορφανοτροφείο Ουμ Αλ Χουσεΐν στο Αμμάν.

Πέθανε στις 26 Απριλίου 1994 στη Λωζάνη. Είναι θαμμένη στο Παλάτι Ραγκαντάν στο Αμμάν.

Διακρίσεις
----------

### Εθνικές

* Ιορδανία:
	+ Ντάμα Μεγάλης Κορδέλας με Κολάρο του Τάγματος του αλ-Χουσεΐν μπιν Αλί.

### Ξένες

* Μαλαισία:
	+ Επίτιμη Μέγας Διοικητής του Τάγματος του Υπερασπιστή του Βασιλείου (SMN (K)) - **Tun** (24 Απριλίου 1965)

Παραπομπές
----------

1. ↑   *هذه الاميرة كان طلال يحبها وكان من الممكن ان تكون اما للملك حسين ولو لم تقتل الملكة زين الملكة علياء طوقان لربما تغير وجه الاردن*, Arab Times, ανακτήθηκε στις 6 September 2017
2. ↑   *Jordan remembers Queen Zein*, Jordan Times, 2015, ανακτήθηκε στις 6 September 2017
3. ↑  «The Hashemite Royal Family». The Office of King Hussein. Αρχειοθετήθηκε από το πρωτότυπο στις 6 Απριλίου 2019. Ανακτήθηκε στις 4 Σεπτεμβρίου 2010.
4. ↑  «Senarai Penuh Penerima Darjah Kebesaran, Bintang dan Pingat Persekutuan Tahun 1965» (PDF).

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ζέιν Αλ-Σαράφ μπιντ Τζαμίλ** |

Εξωτερικοί σύνδεσμοι
--------------------

|  |
| --- |
| Ζέιν Αλ-Σαράφ μπιντ Τζαμίλ **Οίκος των Χασεμιτών****Γέννηση:** 2 Αυγούστου 1916 **Θάνατος:** 26 Απριλίου 1994 |
| Βασιλικός Οίκος της Ιορδανίας |
| ΠροκάτοχοςΜουσμπάχ μπιντ Νάσερ | **Βασίλισσα της Ιορδανίας**20 Ιουλίου 1951 – 11 Αυγούστου 1952 | ΔιάδοχοςΝτίνα μπιντ Αμπντούλ-Χαμίντ |